open-index/open-wikipedia-markdown huggingface dataset:
मोचेमाड कासव महोत्सव

**मोचेमाड कासव महोत्सव** हा महाराष्ट्रातील सिंधुदुर्ग जिल्हात मोचेमाड येथे होणारा कासव संवर्धन संरक्षण प्रकल्पामधून रोजीरोटीचे विविध पर्याय उपलब्ध व्हावेत, या उद्देशाने साजरा केला जाणारा महोत्सव आहे.

## संदर्भ 
वर्ग:कासव
वर्ग:सिंधुदुर्ग जिल्हा
म.टा. सन्मान

मराठी चित्रपट/नाटक/दूरचित्रवाणी कार्यक्रम आणि त्यांतील कलावंत आणि तंत्रज्ञ यांच्यासाठी महाराष्ट्र टाइम्स आणि ’कोहिनूर’ दरवर्षी ’कोहिनूर मटा सन्मान’ पुरस्कार जाहीर करतात.

;इ.स. २०१३ सालचे कोहिनूर मटा पुरस्कार मिळालेले पुरस्कारार्थी:

चित्रपट विभागात ' धग ', नाटक विभागात ' प्रपोजल '; तर टीव्ही विभागात ' गुंडा पुरुष देव ' अव्वल ठरले आहेत. ' जयश्री मोशन पिक्चर्स 'ची निर्मिती असलेल्या ' धग ' ने सर्वोत्कृष्ट चित्रपट, दिग्दर्शक, अभिनेत्री, साहाय्यक अभिनेता, पटकथा, बालकलाकार अशा सर्वाधिक सहा आघाड्यांवर बाजी मारली. नाटक विभागात ' प्रपोजल ' ने सर्वोत्कृष्ट निर्मितीसह सर्वोत्कृष्ट अभिनेत्री, नेपथ्य, प्रकाशयोजना , सर्वोत्कृष्ट संगीत अशा पाच आघाड्यांवर बाजी मारली. तर, ' गुंडा पुरुष देव ' या मालिकेने टीव्ही विभागात सर्वाधिक पुरस्कारांवर आपली नाममुद्रा उमटवली.

## चित्रवाणी मालिका 
* सर्वोत्कृष्ट मालिका - गुंडा पुरुष देव, (इंडियन मॅजिक आय. प्रा. लि.)
* सर्वोत्कृष्ट दिग्दर्शक -विनोद लव्हेकर, अवधूत कदम, (गुंडा पुरुष देव)
* सर्वोत्कृष्ट अभिनेता -मोहन जोशी, (गुंडा पुरुष देव)
* सर्वोत्कृष्ट अभिनेत्री - खुशबू तावडे, (एक मोहर अबोल)
* सर्वोत्कृष्ट पटकथा - समीर जोशी, (गुंडा पुरुष देव)
* सर्वोत्कृष्ट साहाय्यक अभिनेत्री - सुरेखा कुडची, (देवयानी)
* सर्वोत्कृष्ट साहाय्यक अभिनेता - मनोज कोल्हटकर, (कालाय तस्मै नम:)
* सर्वोत्कृष्ट छायाचित्रण - कुमार गौडा, (कालाय तस्मै नम:)
* सर्वोत्कृष्ट संकलन - नरपत चौधरी, (लक्ष्य)
* सर्वोत्कृष्ट शीर्षकगीत - गुंडा पुरुष देव

## चित्रपट विभाग 
* सर्वोत्कृष्ट चित्रपट - धग (जयश्री मोशन पिक्चर्स)
* सर्वोत्कृष्ट दिग्दर्शक - शिवाजी लोटन पाटील (धग)
* सर्वोत्कृष्ट अभिनेता - पद्मनाभ बिंड (श्री पार्टनर)
* सर्वोत्कृष्ट अभिनेत्री - उषा जाधव (धग)
* सर्वोत्कृष्ट साहाय्यक अभिनेत्री - वीणा जामकर, (तुकाराम)
* सर्वोत्कृष्ट सहाय्यक अभिनेता - उपेंद्र लिमये, (धग)
* सर्वोत्कृष्ट बालकलाकार- हंसराज जगताप (धग)
* सर्वोत्कृष्ट पटकथा - नितीन दीक्षित (धग)
* सर्वोत्कृष्ट संवाद- कै. व.पु. काळे (श्री पार्टनर) व संजय पवार (भारतीय) यांना विभागून
* सर्वोत्कृष्ट छायाचित्रण - महेश लिमये, (बीपी)
* सर्वोत्कृष्ट गीत-गुरू ठाकूर, गीत : शोधून शिणला जीव आत रे, (भारतीय)
* सर्वोत्कृष्ट संगीत दिग्दर्शन - सोहम-आदित्य-निखिल (श्यामचे वडील)
* सर्वोत्कृष्ट पार्श्वगायक -हरिहरन, गीत : कोरडं आभाळ पोळणारी माती (तुकाराम )
* सर्वोत्कृष्ट पार्श्वगायिका - ऊर्मिला धनगर व कल्याणी साळुंके, गीत : जगजेठी (अजिंठा)
* सर्वोत्कृष्ट संकलन - जयंत जठार (बीपी)

## नाटक विभाग 
;व्यावसायिक नाटकः

* सर्वोत्कृष्ट नाटक - प्रपोजल
* सर्वोत्कृष्ट दिग्दर्शक - निखिल रत्नपारखी (टॉम अँड जेरी)
* सर्वोत्कृष्ट अभिनेता-निखिल रत्नपारखी ( टॉम अँड जेरी)
* सर्वोत्कृष्ट अभिनेत्री - आदिती सारंगधर (प्रपोजल)
* सर्वोत्कृष्ट साहाय्यक अभिनेता - चिन्मय केळकर (गांधी आडवा येतो)
* सर्वोत्कृष्ट साहाय्यक अभिनेत्री - नेहा जोशी (बेचकी)
* सर्वोत्कृष्ट विनोदी भूमिका - सागर कारंडे (झोलबच्चन)
* सर्वोत्कृष्ट लेखक - राजकुमार तांगडे ( शिवाजी अंडरग्राउंड इन भीमनगर मोहल्ला)
* सर्वोत्कृष्ट नेपथ्य - प्रदीप मुळ्ये (प्रपोजल)
* सर्वोत्कृष्ट प्रकाशयोजना - प्रदीप मुळ्ये (प्रपोजल)
* सर्वोत्कृष्ट संगीत - राहुल रानडे (प्रपोजल)

;प्रायोगिक नाटकः

* सर्वोत्कृष्ट नाटक - अडगळ (अद्वैत थिएटर्स)

वर्ग:पत्रकारिता क्षेत्रामधील पुरस्कार
पुरस्कार
प्रबोधन साहित्य संमेलन

* १ले प्रबोधन संमेलन, पुणे शहरात गणेश क्रीडा रंगमंच येथे २४ ऑगस्ट २०१२ला झाले. ’महाराष्ट्राच्या नवनिर्माणात यशवंतरावांचे योगदान आणि त्याची वास्तविक समीक्षा' या विषयावर चर्चा करण्यासाठी हे संमेलन आयोजित करण्यात आले होते. हे संमेलन, सत्यशोधक छत्रपती विचार आणि जागृती मंचाच्या वतीने यशवंतरावांच्या जन्मशताब्दीवर्षानिमित्त भरविले गेले.  भारत मुक्ती मोर्चाचे राष्ट्रीय अध्यक्ष वामन मेश्राम हे संमेलनाच्या अध्यक्षपदी होते. 

पहा : साहित्य संमेलने

वर्ग:मराठी साहित्य संमेलने
साधना साहित्य संमेलन

साधना ट्रस्टतर्फे, दरवर्षी साधना साहित्य संमेलन भरविले जाते. एकाच वाङ्मय प्रकाराला वाहिलेले आणि अध्यक्ष विरहित संमेलन अशी या संमेलनाची ख्याती आहे.

* १ले साधना साहित्य संमेलन ’कादंबरी’ या विषयावर पुणे येथे भरले होते.
* २रे समेलन ’काव्य’ या विषयावर गोव्यात भरले होते.
* ३रे साधना साहित्य संमेलन कोल्हापूर येथे १० ते १२ डिसेंबर २०१० या काळात झाले. हे संमेलन 'साधना ट्रस्ट' आणि 'राजर्षी शाहू छत्रपती मेमोरियल ट्रस्ट यांनी संयुक्तपणे भरवले होते. ह्या संमेलनात 'कथा' या विषयाला केंदस्थानी ठेवून चर्चा, भाषणे झाली. हिंदी कथाकार संजीव यांच्या हस्ते संमेलनाचे उद्‌घाटन झाले. मुख्य बीजभाषण साहित्यसमीक्षक पुष्पा भावे यांनी केले.
* ४थे साधना साहित्य संमेलन ' नाट्य ' या विषयावर नाशिक येथे झाले. दिवस होते १० आणि ११ डिसेंबर २०११. चित्रपट अभिनेता अमोल पालेकर (की उत्तम कांबळे?)यांच्या हस्ते या संमेलनाचे उद्घाटन झाले आणि संमेलनाचे बीजभाषण नाटककार गो . पु . देशपांडे यांनी केले.

पहा : साहित्य संमेलने

वर्ग:मराठी साहित्य संमेलने
उत्तर जेओला प्रांत

**उत्तर जेओला** (कोरियन: 전라북도; संक्षिप्त नाव: जेओलाबुक)  हा दक्षिण कोरिया देशामधील एक प्रांत आहे. हा प्रांत दक्षिण कोरियाच्या पश्चिम भागात पिवळ्या समुद्राच्या किनाऱ्यावर वसला आहे. 

## जुळी राज्ये/प्रांत
* च्यांग्सू
* वॉशिंग्टन
* न्यू जर्सी

## बाह्य दुवे
*अधिकृत संकेतस्थळ

वर्ग:दक्षिण कोरियाचे प्रांत
*
केंद्रीय नारळ विकास बोर्ड

**केंद्रीय नारळ विकास बोर्ड** ही नारळ उत्पादन वाढवणे व नारळचा प्रसार करणे तसेच नवीन तंत्रज्ञानाचा प्रसार करणे या उद्दिष्टाने काम करणारी भारत सरकारने स्थापन केलेली संस्था आहे. हे बोर्ड नारळ झाडांचा पीक विमा योजनाही राबवते. 

Coconut Development Board (CDB)

## संदर्भ 
वर्ग:भारत सरकार
विभागीय साहित्य संमेलन (चिंचवड)

महाराष्ट्र साहित्य परिषदेच्या पिंपरी-चिंचवड शाखेतर्फे २८ व २९ नोव्हेंबर २००९ या दिवसांत चिंचवड येथे विभागीय साहित्य संमेलन झाले.  या संमेलनाचे अध्यक्ष म्हणून नामवंत कवी व गीतकार प्रवीण दवणे होते.

संमेलनाचे स्वागताध्यक्ष म्हणून युवा कामगारनेते अ‍ॅड. विजय पाळेकर होते, तर संमेलनाची  स्मरणिका करण्याचे काम इन्स्टिटय़ूट ऑफ चार्टर्ड अकाउंटंट्स ऑफ इंडियाच्या पिंपरी-चिंचवड शाखेचे अध्यक्ष प्रकाश पमनानी यांनी केले. 

उद्‌घाटन समारंभास प्रमुख पाहुणे म्हणून कायदेतज्ज्ञ अ‍ॅड. उज्ज्वल निकम व  साहित्यिक द. मा. मिरासदार उपस्थित होते. ए. टी. आठल्ये, दीपक करंदीकर, संदीप खरे, गीतकार जगदीश खेबूडकर, निवेदक बंडा जोशी, अभिनेत्री व चित्रपट दिग्दर्शिका स्मिता तळवलकर,  लक्ष्मीकांत तांबोळी,  डॉ. रामचंद्र देखणे, हरि नरके, वैशाली नाईकवडे, अशोक नायगांवकर, कवयित्री नीरजा, साहित्यिक विश्वास पाटील, कवी प्रश्न,  रामदास फुटाणे, अशोक मोरे, डॉ. सदानंद मोरे, बाबा राणे, विठ्ठल वाघ, रमेश वैद्य, अभिनेत्री रेणुका शहाणे, सुनील शिनखेडे, नारायण सुमंत, प्रकाश होळकर, तसेच कायदेतज्ज्ञ भास्करराव आव्हाड, पत्रकार सुरेशचंद्र पाध्ये, व्यवस्थापनतज्ज्ञ जे. व्ही. मुळे, पिंपरी-चिंचवड श्रमिक पत्रकार संघाचे अध्यक्ष नंदकुमार सातुर्डेकर आदी मान्यवर या संमेलनात सहभागी झाले होते.

महाराष्ट्र साहित्य परिषदेचे कार्याध्यक्ष डॉ. वि. भा. देशपांडे व विभागीय साहित्य संमेलनाचे निमंत्रक राजन मुठाणे यांच्या मार्गदर्शनाखाली आयोजित केल्या गेलेल्या या विभागीय साहित्य संमेलनात विविध कार्यक्रम झाले.  

विश्वास पाटील व अ‍ॅड. उज्ज्वल निकम यांची प्रकट मुलाखत, द. मा. मिरासदार यांचे कथाकथन, अशोक गंगावणे यांचा महात्मा फुले हा एकपात्री प्रयोग, जगदीश खेबूडकर गीतमाला, कामगार साहित्यावरील परिसंवाद, प्रसारमाध्यमे व वाचनसंस्कृती या विषयावरील चर्चासत्र, अध्यात्म आणि साहित्य या विषयावरील परिसंवाद, निमंत्रितांचे कविसंमेलन तसेच स्थानिक कवींसाठी समांतर कविसंमेलन असे भरगच्च कार्यक्रम संमेलनात झाले.

या संमेलनात, श्री. जगदीश खेबूडकर यांना संगीतकार पं. हृदयनाथ मंगेशकर यांच्या हस्ते "मराठी साहित्य जीवन गौरव' पुरस्कार प्रदान करण्यात आला.

पहा : साहित्य संमेलने

वर्ग: मराठी साहित्य संमेलने
नागनाथ मानूर (बीड)

सुमारे ७00 यादवकालीन आडाचा इतिहास असलेल्या शिरूर तालुक्यातील श्रीक्षेत्र नागनाथ मानूर. कालौघात या गावातील तब्बल साडेसहाशे आड आज बुजून गेले आहेत तर उरले सुरले पाच पन्नास आड जुन्या इतिहासाची साक्ष देत कसेबसे आपले अस्तित्त्व जपत आहेत. या गावचा गत इतिहास पाहता त्रिकोनी, चौकोनी, षटकोनी, अष्टकोनी अशा प्रकारचे आड येथे आहेत. काही भागात तर खापरी आड ही बघायला मिळतात. खापरापासून तयार करण्यात आल्यामुळे त्यांना खापरीआड म्हणत. सातशे आड आणि सातशे माड (मंदिर) असलेले मानूर हे परिसरात एकमेव गाव आहे.

## संदर्भ 
वर्ग:बीड जिल्ह्यातील गावे
राष्ट्रीय सागर संशोधन संस्था

**राष्ट्रीय सागर संशोधन संस्था** ही १ जानेवारी १९६६ रोजी पणजी, गोवा येथे स्थापना झालेली भारत सरकारची संस्था आहे.

## उद्दिष्टे 
* सागराच्या अंतरगातील जैविक संपत्तीचा शोध घेणे. त्याचा अभ्यास करणे. मच्छिमारीसाठी नवनवीन अशा योग्य जागा शोधणे. जीवशास्त्रीय माहितीचा उपयोग करून सागरी उत्पादनात कशी वाढ करता येईल हे पाहणे.

* सागरी भुगर्भातील संशोधन करून खनिज द्रव्याचा शोध घेणे. व ती सागराबाहेर काढण्याचे तंत्रज्ञान विकसित करून त्याचे उत्पादन करणे.

* सागराच्या पोटात असणारे प्राणि आणि वनस्पती यांचे संशोधन करून त्यांच्यापासून रासायनिक द्रव्य मिळविणे.

* भरती ओहोटीच्या लाटात प्रचंड उर्जा असते. तिच्यापासून विजनिर्मिती करण्याचे तंत्र विकसित करणे.

* सागरी प्रदेशाच्या होणाऱ्या धुपेची शास्त्रीय पाहणी करणे व त्यावर योग्य तो उपाय शोधुन काढणे.

* सागराचे होणारे प्रदुषण थांबविणे व त्यावर उपाययोजना शोधुन काढणे.

* सागरी संशोधनाची विविध उपकरणे तयार करणे, सागरी हवामानाचे संशोधन करणे जागतिक पातळीवर सागरी भुगर्भ संशोधन प्रकल्पांना सहकार्य करणे.
भारतीय मानक ब्यूरो

**भारतीय मानक ब्यूरो**  (; संक्षेप: BIS) ही भारत देशामधील प्रमाणे ठरवणारी एक सरकारी संस्था आहे. भारत सरकारच्या अखत्यारीखालील ही संस्था २३ डिसेंबर १९८६ रोजी स्थापन झाली. ही संस्था आंतरराष्ट्रीय मानकीकरण संघटनेमध्ये भारताचे प्रतिनिधित्व करते. हिचे जुने नाव भारतीय मानक संस्था (Indian Standards Institution) असे होते.

## बाह्य दुवे
*अधिकृत संकेतस्थळ

वर्ग:आय.एस.ओ.
वर्ग:भारतामधील संघटना
संविधाननिर्माता साहित्य संमेलन

यशवंतमनोहर डॉट कॉम या संकेतस्थळावर दिल्याप्रमाणे दलित लेखक डॉ. यशवंत मनोहर हे स्वतः, संविधान निर्माता आणि संविधान चिंतन या संमेलनाचे अध्यक्ष होते.  संमेलनांच्या तारखा अश्या--

पहिले संविधान निर्माता साहित्य संमेलन, सांगली, १६-१७ जानेवारी २०१०.
भारतीय संविधान चिंतन साहित्य संमेलन, उमरेड (नागपूर जिल्हा), २५-२६ एप्रिल २०१०.

या संमेलनांत डॉ. यशवंत मनोहर यांनी दिलेली अध्यक्षीय भाषणे त्यांच्या ’बत्तीस भाषणे’ या पुस्तकात छापली आहेत.

पहा : साहित्य संमेलने

वर्ग: मराठी साहित्य संमेलने
वर्ग:डॉ. बाबासाहेब आंबेडकर यांच्या नावे असलेल्या गोष्टी
हांगुल

250 px|इवलेसे|चोसोंगुल (वरील) व हांगुल (खालील)
**हांगुल** किंवा **चोसोंगुल** हे कोरियन भाषेचे मुळाक्षर आहे. उत्तर कोरिया व दक्षिण कोरिया ह्या कोरियन भाषिक देशांमध्ये हांगुल वापरले जाते. हांगुलची निर्मिती १४४३ साली चोसून साम्राज्यादरम्यान झाली. 

हांगुलमध्ये २४ अक्षरे व व्यंजने आहेत. परंतु शब्दामधील अक्षरे एकापाठोपाठ एक् लिहिण्याऐवजी हांगुलमध्ये अक्षरांचे साचे पाडले जातात, ज्यामुळे शब्द लिहायला कमी जागा लागते.

उत्तर कोरियामध्ये कोरियन भाषा केवळ हांगुल वापरून लिहिली जाते तर दक्षिण कोरियामध्ये हांगुलसोबत हांजा ह्या चीनी मुळाक्षराचा देखील आधार घेतला जातो.

## बाह्य दुवे
*कोरियन मुळाक्षरे व उच्चार

वर्ग:कोरियन भाषा
वर्ग:लिप्या
रिचर्ड वेलस्ली (पहिला मार्क्वेस वेलस्ली)

right|thumb|250px|
**रिचर्ड कॉली वेलस्ली, पहिला मार्क्वेस वेलस्ली** अर्थात **लॉर्ड वेलस्ली** (*जन्म*: २० जून, इ.स. १७६० *मृत्यू*: २६ सप्टेंबर, इ.स. १८४२) हा आयरिश ब्रिटिश राजकारणी आणि वसाहतीय प्रशासक होता. रिचर्ड वेल्लेस्लीचा जन्म इ.स. १७६० मध्ये इंग्लंडच्या उमराव घराण्यात झाला. तो इ.स. १७९८ ते १८०५ च्या दरम्यान भारतात ब्रिटिश ईस्ट इंडिया कंपनीचा गव्हर्नर जनरल होता. त्याने तत्कालीन भारतीय राजकीय परिस्थितीचा पुरेपूर फायदा घेत ईस्ट इंडिया कंपनीला भारतातील सर्वश्रेष्ठ शक्ती बनवले आणि भारतात ब्रिटिश सत्तेची पाळमुळे आणखी घट्ट केली. यासाठी त्याने तैनाती फौजेच्या धोरणाचा अवलंब केला. त्याने शांततेच्या धोरणाचा त्याग करून सरळसरळ युद्धनीतीचा वापर केला. या त्याच्या कर्तृत्वामुळे ब्रिटिश भारतात बलशाली तर झालेच परंतु त्यामुळे नेपोलिअनच्या भारतावरील संभावित आक्रमणाची भीतीही कमी झाली. 

वर्ग:इ.स. १७६० मधील जन्म
वर्ग:इ.स. १८४२ मधील मृत्यू
वर्ग:आयरिश व्यक्ती
वर्ग:ब्रिटिश ईस्ट इंडिया कंपनी
वर्ग:ब्रिटिश व्यक्ती
इराक युद्ध

thumb|इराक युद्ध

२० मार्च २००३ ते १८ डिसेंबर २०११ दरम्यान चाललेले युद्ध. यात अमेरिका आणि मित्र देशांनी बाथ सत्ताधारी इराकमध्ये आक्रमण केले. बाथ पक्षाची सत्ता उलथवण्यात आली आणि सद्दाम हुसेनला पकडण्यात आले. 

वर्ग:युद्धे

वर्ग:इतिहास
वर्ग:इराक सहभागी असलेली युद्धे
भगवान पांडुरंग खराडे मोकाशी

**भगवान पांडुरंग** *नाना* **खराडे मोकाशी** हे सांगली जिल्ह्याच्या वाळवा तालुक्यातील कापूसखेड गावचे रहिवासी एक भारतीय स्वातंत्र्यसैनिक आहेत/होते. 

## स्वातंत्र्यलढ्यातील सहभाग
भगवान खराडे यांना १९४२सालच्या स्वातंत्र्यलढ्यादरम्यान इस्लामपूर येथे अटक झाली होती. तत्कालीन ब्रिटिश सरकारने त्यांना सातारा येथील कारागृहात ठेवले होते.

वर्ग:भारतीय स्वातंत्र्यसैनिक
सावरकर साहित्य अभ्यास मंडळ

सावरकर अभ्यास मंडळ, डोंबिवली (ठाणे जिल्हा) याची स्थापना सावरकर प्रेमी टिळकनगर शिक्षण प्रसारक मंडळाने सन २००० साली केली. सावरकरांच्या वाङ्मयाचा व त्यांच्या चरित्राचा सखोल अभ्यास करून त्यांच्या विचारांचा राष्ट्रावर प्रभाव पडावा व आपले राष्ट्र सावरकर विचारांच्या प्रेरणेतून परम वैभवाला गेले पाहिजे या पवित्र हेतूने हे अभ्यास मंडळ स्थापण्यात आले. त्यातूनच सन २००० या सालापासून सावरकरांवर विशेष अभ्यास करणाऱ्या व त्याप्रमाणे आचरण करणाऱ्या व्यक्तीचा वीर सावरकर सेवा पुरस्कार देऊन सत्कार करण्याचे मंडळाने ठरविले. 

## इ.स.२००० सालापासून असे दिलेले पुरस्कार
* २००० : अवधूत शास्त्री
* २००१ : कर्नल श्याम चव्हाण
* २००२ : विक्रम सावरकर 
* २००३ : अरविंद कुलकर्णी
* २००४ : वा.ना. उत्पात
* २००५ : ज.द. जोगळेकर
* २००६ : पुरस्कार नाही
* २००७ : डॉ. अरविंद गोडबोले
* २००८ : सुधाकर देशपांडे
* २००९ : सूर्यकांत पाठक
* २०१०: मिलिंद एकबोटे

## मुंबईतले स्वातंत्र्यवीर सावरकर साहित्य अभ्यास मंडळ
२६ फेब्रुवारी १९६६ रोजी प्रारयोपवेषनाने आत्मार्पण केल्यानंतर पुढील वर्षीच १० एप्रिल १९६७ च्या गुढीपाडव्याच्या शुभदिनी ‘सावरकर सदन’मध्ये ‘स्वातंत्र्यवीर सावरकर साहित्य अभ्यास मंडळ, मुंबई’ या संस्थेची स्थापना झाली. सावरकरांचे स्वीय साहाय्यक कै. शांताराम शिवराम तथा बाळराव सावरकर यांनी पुढाकार घेऊन  सावरकरांच्या तेजस्वी आणि राष्ट्रोधारक साहित्याच्या माध्यमातून अभिजात निरपेक्ष देशभक्तीचा वारसा भावी पिढ्यांना मिळत रहावा, त्याचा प्रसार आणि प्रचार सातत्याने अखंड होत रहावा, या मुख्य उद्देशाने प्रेरित असलेल्या संस्थेची स्थापना व्हावी, अशा विचारांची संकल्पना बैठकीत सादर केली.  

या बैठकीस  रा.म. आठवले, अंनत काणेकर, दत्तप्रसन्न काटदरे, अप्पा कासार, प्रा. व.दि. कुलकर्णी, के.वि. घारपुरे, दि.वि. गोखले, विद्याधर गोखले, शं.द. गोखले, ज.द. जोगळेकर, पुण्याचे शंकरराव तथा मामा दाते, सुधीर फडके, प्रा. सं.ग. मालशे आदी विचारवंत आणि सावरकरप्रेमी मंडळी उपस्थित होती. बैठकीत श्री. रा.म. आठवले यांनी वरील संस्था स्थापन व्हावी, असा ठराव मांडला आणि संस्थेच्या स्थापनेची मुहूर्तमेढ रोवली गेली.

हे मुंबईचे **सावरकर साहित्य अभ्यास मंडळ** नित्यनियमाने  सावरकर साहित्य संमेलन भरवते.  २०१३ साली २५वे रौप्य महोत्सवी संमेलन नाशिक येथे भरले होते.

## पुण्यातील सावरकर मंडळ
पुण्यामध्ये निगडी या उपनगरात ’स्वातंत्र्यवीर सावरकर मंडळ’ नावाची संस्था आहे. संस्थेचे एक ग्रंथालय आहे. त्याशिवाय ही संस्था व्याख्याने आदी अनेक उपक्रम राबविते. 

## कलकत्यातील वीर सावरकर फाउंडेशन
कलकत्यातील वीर सावरकर फाउंडेशन नावाची संस्था नियमितपणे वीर सावरकर पुरस्कार देते. २००९साली हा पुरस्कार हरींद्र श्रीवास्तव यांना, २०११साली जॉन जेकब यांना तर २०१२साली प्रा. बलराज मधोक यांना.

पहा :साहित्य संमेलने
वर्ग: महाराष्ट्रातील संस्था
धग (चित्रपट)

धग (चित्रपट) हा एक मराठी चित्रपट आहे.

## पुरस्कार
अभिनेत्री उषा जाधवला 'धग' या सिनेमातील अभिनयासाठी सर्वोत्कृष्ट अभिनेत्रीचा राष्ट्रीय पुरस्कार मिळाला आहे. तर याच सिनेमासाठी शिवाजी पाटील यांना सर्वोत्कृष्ट दिग्दर्शकाचा राष्ट्रीय पुरस्कार जाहीर झाला.
चोसून

**चोसून** हे राजा तैजोने स्थापन केलेले एक कोरियन राष्ट्र होते. चोसूनची निर्मिती इ.स. १३९२ मध्ये कोर्यो घराणे उलथवून टाकले गेल्यानंतर झाली. तेव्हापासून सुमारे ५०० वर्षे राज्य करणारे चोसून हे जगातील सर्वाधिक काळ सत्तेवर राहिलेले राज्यघराणे आहे.

इ.स. १८९७मध्ये चोसूनचे रूपांतर कोरियन साम्राज्यात झाले.

## बाह्य दुवे 
* चोसूनची संस्कृती 

वर्ग:भूतपूर्व देश
वर्ग:दक्षिण कोरियाचा इतिहास
चवदार तळे

**चवदार तळे** हा महाराष्ट्राच्या रायगड जिल्ह्यातील महाड शहरात असलेला एक ऐतिहासिक तलाव आहे. येथील चवदार तळ्याचा सत्याग्रह इतिहासात प्रसिद्ध आहे. या सत्याग्रहाला *महाडचा सत्याग्रह* या नावानेही ओळखले जाते. तळ्याचे पाणी सर्वांसाठी खुले व्हावे व अस्पृश्यंनाही या पाण्याचा वापर करता यावा यासाठी डॉ. बाबासाहेब आंबेडकर यांनी येथे सत्याग्रह केला. या लढ्याची आठवण तसेच ‘समतेचे प्रतीक’ म्हणून पर्यटक या तळ्याला भेट देतात. या परिसरात डॉ. बाबासाहेब आंबेडकरांचा पूर्णाकृती पुतळाही उभारण्यात आला आहे.

## चवदार तळे येथील सत्याग्रह 
१९२५ मध्ये आंबेडकरांनी सार्वजनिक ठिकाणी पाण्याचा अधिकार वापरण्यासाठी सत्याग्रह (अहिंसक प्रतिकार) सुरू करण्याचा निर्णय घेतला. कोकणातील महाड या गावाला या कार्यक्रमासाठी निवडले गेले, कारण तिथे हिंदू जातिय लोकांचा पाठिंबा होता. 

बाबासाहेब अध्यक्ष होते १९,२० मार्च १९२७ रोजी भरलेल्या कुलाबा जिल्हा बहिष्कृत परिषदेचे, तर स्वागताध्यक्ष होते **कर्मवीर दादासाहेब (संभाजी तुकाराम) गायकवाड**. 

कायस्थ प्रभु समुदायाचे कार्यकर्ते अनंत विनायक चित्रे, चित्पावन ब्राह्मण समाजसेवा मंडळाचे, जी.एन. सहस्रबुद्धे आणि महाड नगरपालिकेचे अध्यक्ष असलेले CKP सुरेंद्रनाथ टिपणीस यांचाही समावेश होता.

महाड नगरपालिकेचे अध्यक्ष सुरेंद्रनाथ टिपणीस यांनी सार्वजनिक जागा अस्पृश्यांसाठी खुली असल्याचे जाहीर केले आणि इ.स. १९२७ मध्ये आंबेडकरांना महाड येथे बैठक घेण्याचे आमंत्रण दिले. बैठकीनंतर ते चवदार तळ्यावर गेले. आंबेडकरांनी तलावातील पाणी प्यायले आणि हजारो अस्पृश्य लोकांनी त्यांचे अनुसरण केले.

समाजातील काही उच्चवर्णीय लोकांनी 'अस्पृश्य लोकांनी तळ्यातील पाणी घेऊन तळे प्रदूषित केले' असे मत मांडले. मोप्रेकरांच्या हॅाटेलमध्ये बसलेल्या लोकांवर प्राणघातक हल्ला वयोवृद्ध संभाजी गायकवाड यांनी परतवून लावला, पण त्त्यात महार ज्ञाती पंचायत समितीचे तरुण अध्यक्ष **भिकाजी संभाजी गायकवाड** गंभीर जखमी झाले आणि त्यांना मुंबईच्या केईएम रूग्णाालयात हलविले, तिथे मेंदूच्या रक्तश्रावामुळे त्यांचा मृत्यू झाला. तळे शुद्ध करण्यासाठी गोमूत्र आणि शेण वापरले गेले, ब्राह्मणांनी मंत्र पठण केले. त्यानंतर तळे उच्च जातीच्या पिण्यासाठी योग्य असल्याचे घोषित केले.

आंबेडकरांनी २६-२७ डिसेंबर रोजी महाड येथे दुसरी परिषद घेण्याचे ठरविले. पण काही उच्च वर्णियांनी ते तळे खासगी मालमत्ता सांगुन आंबेडकरांवर गुन्हा दाखल केला. प्रकरण न्यायालयात असल्याने त्यांचा सत्याग्रह चालू ठेवता आला नाही.

२५ डिसेंबर रोजी (मनुस्मृती दहन दिन), आंबेडकर यांच्या मार्गदर्शनाखाली शास्त्रोब्धे यांनी निषेध म्हणून मनुस्मृती या हिंदू कायद्याच्या पुस्तकाचा दहन केले. डिसेंबर १९३७ मध्ये, मुंबई उच्च न्यायालयाने असा निर्णय दिला की अस्पृश्यांना तळयामधून पाणी वापरण्याचा अधिकार आहे.

## प्रवास 
महाडपर्यंत जाण्याकरिता एसटी बस उपलब्ध आहेत.

## चित्रदालन 
## हे सुद्धा पहा 
* डॉ. बाबासाहेब आंबेडकर यांच्या नावावर असलेल्या गोष्टींची यादी
* डॉ. बाबासाहेब आंबेडकर संबंधित लेखांची सूची
* महाड सत्याग्रह
* भारतरत्न डॉ. बाबासाहेब आंबेडकर राष्ट्रीय स्मारक, महाड

## संदर्भ 
## बाह्य दुवे 
वर्ग:रायगड जिल्हा
वर्ग:महाराष्ट्रातील पर्यटनस्थळे
वर्ग:महाड
वर्ग:चळवळीची स्थाने
वर्ग:डॉ. बाबासाहेब आंबेडकर
वर्ग:महाड सत्याग्रह
ली आयकोका

इवलेसे
**ली आयकोका** (१५ ऑक्टोबर १९२४ - २ जुलै २०१९ )  हे अमेरीकेतील उद्योगपती होते. ते फोर्ड मोटर कंपनी व क्रायस्लर या दोन वाहन कंपन्यांचे अध्यक्ष होते. अभियांत्रिकी पदवी घेतल्यानंतर १९४६ साली ते फोर्ड मोटर कंपनीत विक्री विभागात रुजु झाले. त्या नंतर १९७० सली स्वतःच्या कर्तुत्वावर त्यांनी कंपनितील सवोच्च पदी म्हणजे कंपनीचे अध्यक्ष होण्यापर्यंत मजल मारली. मस्टॅग व फोर्ड पिंटो या फोर्ड मोटर कंपनीना यशाच्या शिखरावर नेणरया गाड्याची निर्मिती त्यांनी केली. मिस्टर मस्टॅग या नावाने ख्याती लाभलेल्या ली आयकोका यांची फोर्ड कंपनीतून १९७८ साली अगदी अचानक हकालपट्टी करण्यात आली. ते १९७८ साली दिवाळखोरीच्या कडेलोटावर उभी असलेल्या क्राईस्लर कॉर्पोरेशन या कंपनीचे मुख्य कार्यकारी अधिकारी झाले. त्यांनी कंपनी वाचवायच्या प्रयत्नांना सुरुवात केली. ते अमेरीकन सरकारकडुन भले मोठे कर्ज ( 'फेडरल लोन' ) मिळवण्यात यशस्वी झाले व अभिजातता व व्यवस्थापन कौशल्याच्या जोरावर क्रायस्लर मोटार कंपनीला आर्थिक दुरवस्थेतून बाहेर काढण्यात ते यशस्वी झाले. यांनी अमेरीकन सरकारकडुन घेतलेले कर्ज मुदतिच्या बरेच आधी फेडुन एक इतीहास निर्माण केला. यांच्या या प्रयत्नात 'क्रायस्लर' ही जगातील जनरल मोटर्स व फोर्ड नंतरची त्या काळातील तिसऱ्या क्रमांकाची सर्वात मोठी वाहन कंपनी बनली.

## संदर्भ 
वर्ग:इ.स. १९२४ मधील जन्म
वर्ग:अमेरिकन उद्योगपती
वर्ग:इ.स. २०१९ मधील मृत्यू
वर्ग:पुरुष चरित्रलेख
मार्कंडेय काटजू

**मार्कंडेय काटजू** हे भारताचे माजी न्यायाधीश व प्रेस काउन्सिल ऑफ इंडियाचे अध्यक्ष आहेत.

यांचे वडील शिव नाथ काटजू आणि आजोबा कैलाश नाथ काटजू हे राजकारणी होते.

वर्ग:भारताच्या सर्वोच्च न्यायालयाचे न्यायाधीश
वर्ग:इ.स. १९४६ मधील जन्म
वर्ग:भारतीय नास्तिक
वर्ग:पुरुष चरित्रलेख
परभणी जिल्हा साहित्य संमेलन

४थे **परभणी जिल्हा साहित्य संमेलन** जाम, परभणी जिल्हा येथे प्रा. लक्ष्मीकांत सखाराम तांबोळी यांच्या अध्यक्षतेखाली भरले होते.

## हे सुद्धा पहा 
* मराठी साहित्य संमेलने
* ग्रामीण साहित्य संमेलन
* जिल्हा साहित्य संमेलने

वर्ग:मराठी साहित्य संमेलने
साहित्य संमेलन
जनार्दन रघुनाथ मुधोळकर

**जनार्दन रघुनाथ मुधोळकर** ( ९ मे १९०२ - ?) हे भारताचे माजी न्यायाधीश. ते ३ ऑक्टोबर १९६० ते ३ जुलै १९६६ दरम्यान भारतीय सर्वोच्च न्यायालयाचे न्यायाधीश होते. ते रघुनाथ नरसिंह मुधोळकर यांचे पुत्र होते.

 
वर्ग:भारतीय न्यायाधीश
वर्ग:इ.स. १९०२ मधील जन्म
वर्ग:मराठी व्यक्ती
हेमंत लक्ष्मण गोखले

**न्यायाधीश हेमंत लक्ष्मण गोखले**  ( १० मार्च १९४९ - हयात) हे भारताचे न्यायाधीश आहेत. ते ३० एप्रिल २०१० रोजी भारतीय सर्वोच्च न्यायालयाचे न्यायाधीश झाले. २०१४ पर्यत ते न्यायाधीश आसतील.

## संदर्भ
वर्ग:भारतीय न्यायाधीश
वर्ग:इ.स. १९४९ मधील जन्म
वर्ग:मराठी व्यक्ती
विकास श्रीधर शिरपुरकर

**विकास श्रीधर शिरपुरकर** ( २२ ऑगस्ट १९४६ - हयात) हे भारताचे माजी न्यायाधीश. ते १२ जानेवारी २००७ ते २१ ऑगस्ट २०११ दरम्यान भारतीय सर्वोच्च न्यायालयाचे न्यायाधीश होते.

वर्ग:भारतीय न्यायाधीश
वर्ग:इ.स. १९४६ मधील जन्म
वर्ग:मराठी व्यक्ती
वर्ग:पुरुष चरित्रलेख
काव्याग्रह

right|thumb|250px|काव्याग्रहच्या चौथ्या अंकाचे मुखपृष्ठ
**काव्याग्रह** हे मराठी भाषेतून प्रकाशित होणारे नियतकालिक असून याचा पहिला अंक एप्रिल, इ.स. २०१० मध्ये प्रकाशित झाला होता. 
## कवितेसाठीच ‘काव्याग्रह’
'काव्याग्रह' हे नियतकालिक वाशीम येथून प्रकाशित केले जाते. विष्णू नारायण जोशी हे त्याचे मुख्य संपादक आहेत. रेखाचित्रकार रा. मु. पगार सहसंपादक आहेत. गजानन वाघ, विकास विनायकराव देशमुख आणि शेषराव पिराजी धांडे यांचा संस्थापक संपादकीय मंडळामध्ये समावेश आहे. विनायक येवले यांच्याकडे सहायक संपादक पदाची जबाबदारी देण्यात आली आहे. तर प्रा. विद्या सुर्वे बोरसे यांचा संपादक मंडळात नव्याने समावेश करण्यात आला आहे. काव्याग्रहच्या आठव्या वृक्षाचे अतिथी संपादन संदिप शिवाजीराव जगदाळे यांनी केले आहे. 

काव्याग्रहच्या भाषेत हे सगळे ‘शाईचं गणगोत' आहेत. 

’काव्याग्रह’ने प्रकाशन विश्वात सुद्धा पाऊल ठेवले असून,ना नफाना तोटा या तत्त्वावर ’काव्याग्रह’ दर्जेदार पुस्तकांचे प्रकाशन करते. ’काव्याग्रह’ केवळ  नियतकालिक नाही तर सकस साहित्याची एक चळवळ आहे. 
काव्याग्रह्ची सुरुवात एप्रिल २०१० मध्ये झाली. काव्याग्रह हे कवितेला वाहिलेले नियतकालिक आहे. आतापर्यंत काव्याग्रहचे नऊ अंक प्रकाशित झाले आहेत. २०१० मध्येच काव्याग्रहला गोपाल गणेश आगरकर उत्कृष्ट अनियतकालिक हा पुरस्कार मिळाला. मराठी काव्याग्रह सोबतच आता काव्याग्रह हिंदी आणि इंग्रजी या भाषांमध्येही प्रकाशित होणार आहे. मे २०१७ या महिन्यामध्ये काव्याग्रह हिंदी आणि इंग्रजीचे अंक भारतभर उपलब्ध असतील. मराठी नियतकालिकामध्ये हा पहिलाच प्रयोग आहे.काव्याग्रह काही विशेषांक घेऊन येत आहे. यात आसाराम लोमटे विशेषांक आणि सतीश काळसेकर विशेषांकांचा समावेश आहे.
काव्याग्रह प्रकाशनाने आतापर्यंत एकूण अकरा पुस्तके प्रकाशित केलेली आहेत.त्यात दहा कवितासंग्रह आणि एका आत्मचरित्राचा समावेश आहे.

## पुरस्कार
* उत्कृष्ट नियतकालिकासाठीचा गोपाळ गणेश आगरकर पुरस्कार. (देवयाणी प्रकाशन, नागपूर), २०१०.

## काव्याग्रहने प्रकाशित केलेल्या साहित्यकृती
* अस्तित्वाच्या पाऊल खुणा (काव्यसंग्रह) : रा. मु. पगार.
* इथे पेटली माणूस गात्रे (काव्यसंग्रह) : बाबाराव मुसळे
* अनावृत्त रेषा  (काव्यसंग्रह) : प्रियंका डहाळे.
* झोपडी नंबर बारा (काव्यसंग्रह) : अनिल कांबळे.
* ठसे बदललेल्या मुक्कामावरून(काव्यसंग्रह) : विनायक येवले
* माणूस नावाच्या बागुलबुवाची गोष्ट (काव्यसंग्रह) : प्रेमानंद शिंदे
* पिंडपात(काव्यसंग्रह): सुखदेव ढाणके
* शिरस्नाता(काव्यसंग्रह) : सारिका उबाळे
* काळोख गडद होत चाललाय(काव्यसंग्रह):गिरीश सपाटे
* चित्कळा(आत्मचरित्र): हरिभाऊ क्षीरसागर

काव्याग्रहने प्रकाशित केलेल्या कवितासंग्रहांना विविध पुरस्कार मिळाले आहेत. त्यात महाराष्ट्र राज्य शासनाचा बहिणाबाई चौधरी पुरस्कार, विशाखा पुरस्कार, संत नामदेव पुरस्कार, अनंत फंदी पुरस्कार, मेघदूत पुरस्कार, विठाई पुरस्कार, सूर्यांश पुरस्कार इत्यादी.

## चित्रदालन 

चित्र:काव्याग्रह अंक १.jpg|पहिला अंक
चित्र:काव्याग्रह अंक ३.jpg|तिसरा अंक

 
## बाह्य दुवे
* लोकसत्ता  
* युनिक फीचर्स  
* दिव्‍य मराठी 

वर्ग:मराठी भाषेमधील नियतकालिके
विद्याचरण तुळजापूरकर

**विद्याचरण दत्तात्रय तुळजापूरकर** हे  ( ९ मार्च १९२१ - १ ऑक्टोबर २००४) हे भारताचे न्यायाधीश होते. ते ३० सप्टेंबर १९७७ ते ९ मार्च १९८६ दरम्यान भारतीय सर्वोच्च न्यायालयाचे न्यायाधीश होते.

## संदर्भ
वर्ग:भारताच्या सर्वोच्च न्यायालयाचे न्यायाधीश
वर्ग:इ.स. १९२१ मधील जन्म
वर्ग:मराठी व्यक्ती
वर्ग:इ.स. २००४ मधील मृत्यू
प्रेम माथुर

**प्रेम माथुर** (१९१९ - १९९२) या भारतातील पहिल्या महिला वैमानिक आहे. १९४७ साली त्‍यांना व्यावसायिक विमाने उडवण्याचा परवाना मिळाला. In 1949 she won the National Air Race. त्यांनी डेक्कन एरवेझ या कंपनीची विमाने उडवली.

## संदर्भ आणि नोंदी 
वर्ग:भारतीय वैमानिक
वर्ग:इ.स. १९१० मधील जन्म
वर्ग:इ.स. १९९२ मधील मृत्यू
वर्ग:स्त्री चरित्रलेख
आहार

**आहार** जेवढा सात्त्विक तेवढा आपल्यासाठी अधिक चांगला. भगवतगीतेमध्ये उल्लेख आहे की आहाराचा आपल्या मन आणि बुद्धीवर परिणाम होतो . मन आणि बुद्धी सात्त्विक करण्यासाठी आहार सुद्धा सात्त्विक असावा.    

आहार बनवताना ईश्वराचे स्मरण करत  करत आहार बनवला तर तो प्रसाद होतो.

आहार हे भोजन असून ते इतर अनेक शास्त्रांवर आधारलेले आहे. यामध्ये अनेक अन्नपदार्थाची उपलब्धता आहे. याचा आपल्या आरोग्यासाठी आणि  वाढी साठी उपयोग होतो. आहारशास्र हे रसायनशास्र, जीवशास्र, शरीरशास्र, इत्यादी शास्त्रांवर आधारलेले आहे. सर्व जीवनसत्त्वे व खनिजे असलेल्या, शरीरास पूरक असलेल्या संपूर्ण जेवणास (हिंदी: भोजन) **आहार** असे म्हणतात.

रोजच्या जेवणात पोषक आहार अत्यंत महत्त्वाचा असतो. अलीकडील काळातील जंक फूड आरोग्यास अतिशय  हानिकारक आहे. रोजच्या आहारात कच्च्या पालेभाज्या व भारतीय पद्धतीच्या कोशिंबीरीचे वेगवेगळे प्रकार खावेत.

रोजच्या जेवणात गाजर,काकडी, मुळा वगैरे खाणे खूप महत्त्वाचे असते.

वर्ग:आहारशास्त्र
प्रल्हाद बालाचार्य गजेंद्रगडकर

**प्रल्हाद बालाचार्य गजेंद्रगडकर**  (मार्च १६, इ.स. १९०१; सातारा, मुंबई प्रांत, ब्रिटिश भारत - जून १२, इ.स. १९८१; मुंबई, महाराष्ट्र, भारत) हे भारताचे माजी सरन्यायाधीश होते. यांनी  फेब्रुवारी, १९६४ पासून मार्च १९६६ रोजी निवृत्त होईपर्यंत सरन्यायाधीशपद भूषविले. न्यायव्यवस्थेत केलेल्या बहुमोल कामगिरीबद्दल १९७२ साली भारत सरकारने त्यांना पद्मविभूषण पुरस्कार देऊन त्यांचा सन्मान केला.

## संदर्भ
वर्ग:भारताचे सरन्यायाधीश
वर्ग:मराठी वकील
वर्ग:पद्मविभूषण पुरस्कारविजेते
वर्ग:मराठी व्यक्ती
वर्ग:इ.स. १९०१ मधील जन्म
वर्ग:इ.स. १९८१ मधील मृत्यू
शिवराज पाटील (न्यायाधीश)

न्यायाधीश **शिवराज विरुपण्णा पाटील** (१२ जानेवारी, १९४०:रायचूर जिल्हा, कर्नाटक, भारत - हयात) हे भारताचे माजी न्यायाधीश आहेत. ते इ.स. २००० ते २००५ मधे भारतीय सर्वोच्च न्यायालयाचे न्यायाधीश होते.

वर्ग:भारतीय न्यायाधीश
वर्ग:इ.स. १९४० मधील जन्म
वर्ग:मराठी व्यक्ती
वर्ग:पुरुष चरित्रलेख
अव्हिवा इंडिया

**अव्हिवा लाइफ  इन्शुअरन्स ** ही भारतातील आयुर्विमा व्यवसायातील खाजगी कंपनी आहे. 

वर्ग:भारतातील आयुर्विमा कंपनी
आयसीआयसीआय प्रुडेन्शियल लाइफ इन्शुरन्स

**आयसीआयसीआय प्रुडेन्शियल लाइफ इन्शुअरन्स**  ही भारतातील आयुर्विमा व्यवसायातील खाजगी कंपनी आहे. 

## बाह्य दुवे
* 

वर्ग:भारतातील आयुर्विमा कंपनी
रिंग

## प्रस्तावना
साध्या शब्दांत सांगायचे तर पूर्णांक संख्या, त्यांतील शून्य ही संख्या, पूर्णांक संख्याची बेरीजनी गुणाकार या संकल्पना एखाद्या संचावर टाकाल्या की त्याला रिंग म्हणतात. रिंग म्हणजे पूर्णांक संख्याचे अमूर्तीकरण होय. एखादा संच रिंग असल्यास  त्याच्यातील घटक खऱ्याखुऱ्या संख्या नसल्या तरी त्यांची बेरीज-गुणाकार शक्य होते. गणितामधील ही एक पायाभूत संकल्पना आहे.

## व्याख्या
समजा की *R* हा संच आहे, आणि त्याच्यावर + आणि \cdot ही दोन बायनरी ऑपरेशन आहेत. जर (R, +, \cdot ) हे तिघे खालील अटींची पूर्तता करत असतील, तर  (R,+,\cdot)ला रिंग म्हणतात:
# बेरीज असोशिएटीव्ह असते, म्हणजे (x + y)+ z = x+ (y + z);
# R मधे 0 म्हणून चिह्न असते; 0 आणि कोणत्याही संख्येची बेरीज वा कोणतीही संख्यानी 0ची बेरीज ही तीच संख्या असते; 
# जर x \in R असेल, तर -x संख्या R मधे असते. या संख्येचा गुणधर्म असा की x + (-x) = (-x) + x =0;
# गुणाकार असोशिएटीव्ह असतो, म्हणजे (x \cdot y)\cdot z = x\cdot (y \cdot z);
# गुणाकार हा बेरजेवर पसरतो, म्हणजे, x\cdot (y+z) = x\cdot y + x\cdot z;    इथे      x, y, z\in R.

बऱ्याचदा (R,+,\cdot) रिंग आहे, असे म्हणणे आडनीड असल्याने,  R  रिंग आहे असे म्हणले जाते.

## उदाहरणे
वर म्हटल्या प्रमाणे सर्वात पहीले उदाहरण म्हणेज पूर्णांक संख्याचा संच  \mathbb{Z} होय. नेहमी केली जाणारी बेरीजनी गुणाकर या संचाला रिंग बनवतात.
दुसरे दाहारण म्हणजे पूर्णांकांमधील सहगुणक असणाऱ्या सर्व बहुपद्यांचा संच,  \mathbb{Z}[x] , हा त्यावरील नित्याच्या बेरीज-गुणाकाराद्वारे रिंग बनतो.
वास्तव संख्या, काम्प्लेक्स संख्या, परिमेय संख्या ह्या सर्व रिंग आहेत.
   मात्र नैसर्गिक संख्यांचा संच  \mathbb{N}, हा मात्र रिंग नाही. कारण, त्यामधे ऋण संख्या नाहीत. त्यामुळे वरील व्याख्येतील चौथी अट पूर्ण होत नाही.

वर्ग:गणित
ॲक्सिस मॅक्स लाइफ इन्शुरन्स

अ‍ॅक्सिस मॅक्स लाईफ इन्शुरन्स लिमिटेड (पूर्वी मॅक्स न्यू यॉर्क लाईफ इन्शुरन्स कंपनी लिमिटेड आणि मॅक्स लाईफ इन्शुरन्स कंपनी लिमिटेड म्हणून ओळखली जाणारी) ही एक भारतीय जीवन विमा कंपनी आहे ज्याचे मुख्यालय नवी दिल्ली येथे आहे आणि भारतातील सर्वात मोठी बिगर-बँक खाजगी क्षेत्रातील जीवन विमा कंपनी आहे. ही मॅक्स फायनान्शियल सर्व्हिसेस आणि अ‍ॅक्सिस बँकेचा ८०:२० संयुक्त उपक्रम आहे. ही कंपनी सार्वजनिकरित्या सूचीबद्ध असलेल्या मॅक्स फायनान्शियल सर्व्हिसेसची उपकंपनी आहे. भारतातील विमा क्षेत्राच्या उदारीकरणानंतर २००० मध्ये त्याची स्थापना झाली आणि २००१ मध्ये तिचे कामकाज सुरू झाले. 

वर्ग:भारतातील आयुर्विमा कंपनी
गणितज्ञ

गणित विषयाचा अभ्यास करणाऱ्या व या विषयामधे संशोधन करणाऱ्या व्यक्तीला **गणितज्ञ** किंवा गणिती म्हणतात.

## काही प्रसिद्ध गणितज्ञ

Euclid statue, Oxford University Museum of Natural History, UK - 20080315.jpg|युक्लीड, fl. 300 BC
Domenico-Fetti Archimedes 1620.jpg|आर्किमिडीज, c.  287 – 212 BC
Hindu astronomer, 19th-century illustration.jpg| ब्रह्मगुप्त, 598 – 670
1983 CPA 5426 (1).png|मुहम्मद इब्न मुसा अल-ख्वारिझ्मी, c. 780 – 850

Frans Hals - Portret van René Descartes.jpg|रेने देकार्त, 1596 – 1650
Pierre de Fermat.jpg|पिएर फर्मा, 1601 – 1665
GodfreyKneller-IsaacNewton-1689.jpg|आयझॅक न्यूटन, 1642 – 1727
Gottfried Wilhelm von Leibniz.jpg|गॉटफ्रीड लाइब्नित्स, 1646 – 1716
Leonhard Euler.jpg|लिओनार्ड ऑयलर, 1707 – 1783
Joseph-Louis_Lagrange.jpeg|जोसेफ लुई लाग्रांज, 1736 – 1813
Carl Friedrich Gauss.jpg|कार्ल फ्रीदरिश गाउस, 1777 – 1855
Niels Henrik Abel.jpg|नील्स हेन्रिक एबेल, 1802 – 1829
Evariste galois.jpg|एव्हारिस्त गॅल्व्हा, 1811 – 1832
Georg_Friedrich_Bernhard_Riemann.jpeg|बेर्नार्ड रीमान, 1826 – 1866
Felix_Klein.jpeg|फेलिक्स क्लाईन, 1849 – 1925
JH Poincare.jpg|हेनरी पॉइन्क्वायरे, 1854 – 1912
Srinivasa_Ramanujan_-_OPC_-_1.jpg|श्रीनिवास रामानुजन, 1887 – 1920


वर्ग:गणित
एचडीएफसी लाइफ

**एचडीएफसी लाइफ  इन्शुअरन्स **  ही भारतातील आयुर्विमा व्यवसायातील खाजगी कंपनी आहे. 
2000 साली सुरू झाली

वर्ग:भारतातील आयुर्विमा कंपनी
वर्ग:मुंबई रोखे बाजारातील नोंदणीकृत कंपन्या
वर्ग:निफ्टी ५० घटक
पूर्व प्राथमिक शिक्षण

प्राथमिक शिक्षणा अगोदरच्या शिक्षणास **पूर्व प्राथमिक शिक्षण** म्हणतात. हे प्रामुख्याने २ ते ५ वर्षा खालिल बालकांना दिले जाते. भारतात हे शिक्षण देण्यासाठी अंगणवाडी व बालवाडी या सारख्या संस्थांची निर्मिती करण्यात आलेली आहे.

वर्ग:शिक्षण
वर्ग:शिक्षणसंस्था
राज्य कामगार विमा

**राज्य कामगार विमा** ही १९५२ मध्ये सुरू झालेली भारतातील सामाजिक विम्याची योजना आहे.

वर्ग:भारतातील आरोग्य विमा कंपनी
निवा बुपा

**मॅक्स बुपा** ही भारतातील आरोग्य विमा व्यवसायातील खाजगी कंपनी आहे.  

वर्ग:भारतातील आरोग्य विमा कंपनी
इंडसइंड निप्पॉन लाइफ इन्शुरन्स

**इंडसइंड निप्पॉन लाईफ इन्शुरन्स कंपनी** (INLIC) (पूर्वी **रिलायन्स निप्पॉन लाईफ इन्शुरन्स कंपनी** (RNLIC))  ही भारतातील आयुर्विमा व्यवसायातील खाजगी कंपनी आहे. 

वर्ग:भारतातील आयुर्विमा कंपनी
भारतीय विमा संस्था

**भारतीय विमा संस्था** (The Insurance Institute of India) ही भारतातील विमा व्यवसायाचे शिक्षण देणारी एक संस्था आहे. हिची स्थापना १९५५ साली मुंबई येथे झाली.

वर्ग:विमा
स्टार आरोग्य विमा

**स्टार आरोग्य विमा** ही भारतातील आरोग्य विमा व्यवसायातील खाजगी कंपनी आहे.  

वर्ग:भारतातील आरोग्य विमा कंपनी
राष्ट्रीय स्वास्थ्य विमा योजना

**राष्ट्रीय स्वास्थ्य विमा योजना** ही भारतातील केंद सरकार पुरस्कृत दारिद्रय़रेषेखालील असंघटित क्षेत्रातील कामगारांसाठी विमा योजना आहे. यात अवघ्या ३० रुपयांमध्ये नावनोंदणी करून दारिद्रय़रेषेखालील कुटुंबियांना दरवर्षी ३० हजार रुपयांपर्यंतचा आरोग्य विमा मिळतो.१ एप्रिल २००८ पासून असंघटीत क्षेत्रातील दारिद्र्यरेषेखालील लोकांना आरोग्य विमा पुरविण्याच्या उद्देशाने राष्ट्रीय स्वास्थ विमा योजना सुरू करण्यात आली . टप्प्याटप्याने या योजनेचा विस्तार करण्यात आला असून असंघटीत क्षेत्रातील दारिद्ररेषेखालील नव्हे,तर इतरही गट लक्ष्यगट म्हणून निवडण्यात आले आहेत .जसे बांधकाम मजूर, रेल्वे हमाल , रस्ता विक्रते,नरेगामधील मजूर ,विडी कामगार, खाणकामगार, रिक्षाचालक , सफाई कामगार इत्यादी , १ एप्रिल २०१५ पासून ही योजना आरोग्य व कुटुंब कल्याण मंत्रालयाकडे हस्तांतरीत करण्यात आली आहे.

**योजनेची उद्दिष्ट्ये**

१)  आरोग्य खर्चामुळे येणाऱ्या आर्थिक संकाटांविरुद्ध आर्थिक संरक्षण पुरविणे .

२)  असंघटीत क्षेत्रातील व्यक्तीपर्यंत उत्तम प्रतीच्या आरोग्यसेवा पोहचविणे .

३)  योजनेच्या लाभार्थ्याला रुग्णालयात दाखल केल्यास येणाऱ्या खर्चासाठी प्रतिकुटुंब ३०,००० रुपयांपर्यंत खर्च विमा कंपनीतर्फे पुरविला जातो , यासाठी विमा कंपनीकडे लाभार्थी कुटुंबाचा आरोग्य विमा योजना    उतरविणारी ही योजना आहे , विम्याचा हप्त्याचा भार शासन ( ७५% केंद्र व राज्य २५% ) उचलते .

४)  लाभार्थ्याची ओळख व विमा सेवा देताना सुलभता यावी, यासाठी आरोग्य स्मार्ट कार्ड वितरीत करण्यात आली आहेत , मार्च २०१२ पर्यंत २.५ कोटी स्मार्ट कार्ड वितरीत करण्यात आले होते.

वर्ग:भारत सरकार प्रायोजित विमा योजना
विचार साहित्य संमेलन

**विचार साहित्य संमेलने** या नावाची काही मराठी साहित्य संमेलने आहेत. त्यांतली काही ही :-(ही एकत्रित यादी फक्त याच ठिकाणी आणि याच विकिपीडियावर उपलब्ध आहे. हिचे विकिपीडिया मूल्य जाणण्यासाठी विशेष समज असण्याची गरज आहे.!!)

* गाडगेबाबा विचार साहित्य संमेलन
* तुकडोजी महाराज विचार साहित्य संमेलन
* प्रबोधनकार ठाकरे विचार साहित्य संमेलन
* फुले-आंबेडकरी विचारधारा परिषद साहित्य संमेलन
* डॉ. बाबासाहेब आंबेडकर विचारवेध साहित्य संमेलन
* राजर्षि शाहू विचारवेध संमेलन
* राष्ट्रसंत विचार साहित्य संमेलन
* राष्ट्रसंत विचारकृती संमेलन
* विचार भारती साहित्य संमेल
* विचारवेध साहित्य संमेलन

पहा :  साहित्य संमेलने

वर्ग:मराठी साहित्य संमेलने
 वर्ग:याद्या
अवटु ग्रंथी

250px|इवलेसे|उजवे|थायरॉईड ग्रंथी
**अवटु ग्रंथि** अथवा **थायरॉईड** सर्वात मोठी अंतःस्रावी ग्रंथी असून तिचा आकार एका फुलपाखरासारखा असतो आणि ती मानेच्या खालच्या भागात थायरॉईड कार्टिलेजच्या खाली स्थित असते. ग्रंथी थायरॉक्सिन(टी४), ट्रायोडोथायरोनाईन(टी३) व कॅल्सिटोनिन ही संप्रेरके निर्माण करते. थायरॉक्सिन व ट्रायोडोथायरोनाईन हे आपल्या शरीराच्या वाढ चयापचयसाठी महत्त्वाचे असतात. या ग्रंथीचे कार्य पीयूष ग्रंथिद्वारे विनियमित केले जाते.
एक अवटु ग्रंथी
अवटु ग्रंथी, किंवा फक्त अवटु ही गर्भातील अंतःस्रावी ग्रंथी आहे,त्यात इथॅमसने जोडलेली दोन लॉब असतात.अवटु ग्रंथी थायरॉईड संप्रेरकांना गुप्त करते, जे प्रामुख्याने चयापचय दर आणि प्रथिनांचे संश्लेषण प्रभावित करतात.हार्मोन्समध्ये विकासाच्या इतर अनेक प्रभाव देखील असतात.अवटु ग्रंथी(थायरॉईड) अनेक रोगांमुळे प्रभावित होऊ शकते. हायपरथायरॉईडीझम तेव्हा होते जेव्हा ग्रंथी जास्त प्रमाणात थायरॉईड संप्रेरक उत्पन्न करते,सर्वात सामान्य कारण Graves 'रोग आहे,जगभरात, आयोडीनची कमतरता ही सर्वात सामान्य कारण आहे. थायरॉईड संप्रेरक हे विकासासाठी महत्त्वाचे आहेत, आणि आयोडीनच्या कमतरतेपेक्षा दुय्यम हाइपोथायरॉईडीझम टाळता येण्याजोगे बौद्धिक अक्षमतेचा प्रमुख कारण आहे.आयोडीन-पुरेशी प्रदेशात हायपोथायरॉईडीझमचा सर्वात सामान्य कारण हाशिमोटो थायरॉइडिसिस आहे, तसेच ऑटोम्युमिन डिसऑर्डर देखील आहे. याव्यतिरिक्त, थायरॉईड ग्रंथी देखील अनेक प्रकारच्या नोड्यूल आणि कर्करोग विकसित करू शकते.

आयोडीनच्या कमतरतेमुळे या ग्रंथीस गलगंड हा रोग होऊ शकतो.

## संरचना
वर्ग:ग्रंथी
वर्ग:मानवी शरीर
मिलेनियम सीड बँक पार्टनरशिप

**मिलेनियम बीज बँक** हा जागतिक स्तरावरील बीज प्रकल्प आहे. २००० साली सुरू झालेला हा प्रकल्प इंग्लंडमधील क्‍यू या गावी रॉयल बोटॅनिकल गार्डन द्वारे संचालित केला जातो. या बीज बँकेत जगातील २४ हजार २०० पीकजातींचा संग्रह आहे. यासाठी ५४ देशांतील १२०हून अधिक संघटनांनी योगदान दिले.
परधान

**परधान** ही भारतातील एक आदिवासी जमात आहे. परधान लोक मुख्यत्वे महाराष्ट्र, मध्यप्रदेश, छत्तीसगढ, तेलंगणा, उत्तर कर्नाटक आणि पूर्व ओडिशात राहतात. यांची एकूण संख्या सुमारे ३,५८,००० असून यांतील ९६% हिंदू, ०.१५% ख्रिश्चन आणि बाकीचे इतर धर्मीय आहेत.
* हे गोंडी भाषेची परधानी बोली बोलतात.

परधानी लोक जॉशुआ प्रॉजेक्ट या ख्रिश्चन धर्मांतरण उत्तेजक संस्थेच्या यादीवर आहेत.

## संदर्भ आणि नोंदी 
वर्ग:आदिवासी जमाती
अदना प्रांत

**अदना** (तुर्की: Adana ili)  हा तुर्कस्तान देशामधील एक प्रांत आहे. तुर्कस्तानच्या दक्षिण भागात भूमध्य समुद्रकिनाऱ्यावर वसलेला व सुमारे २१ लाख लोकसंख्या असलेला हा प्रांत तुर्कस्तानमधील पाचव्या क्रमांकाच्या लोकसंख्येचा प्रांत आहे. अदना ह्याच नावाचे शहर ह्या प्रांताचे मुख्यालय असून प्रांतामधील ७८ टक्के रहिवासी ह्याच शहरात राहतात. 

## बाह्य दुवे
*अधिकृत संकेतस्थळ 

वर्ग:तुर्कस्तानचे प्रांत
ठिबक सिंचन

**ठिबक सिंचन** म्हणजे पिकांच्या झाडाच्या मुळाशी लहानशा नळीद्वारे थेंबथेंब किंवा बारीक धारेने पाणी देण्याची आधुनिक पद्धत. ही वापरताना जमिनीचा दर्जा, पिकांची जात, पिकांचे स्वरूप, बाष्पीभवनाचे प्रमाण लक्षात घेऊन नंतर त्यांच्या गरजेनुसार पॉलिथीनच्या नळ्यांचे जाळे पसरतात. ठिबक सिंचनाचा  शोध इस्राईलमधील तज्ज्ञ सिमचा ब्लास यांनी लावला.या पद्धतीत,जमिनीत पाणी जिरण्याचा जो वेग असतो, त्यापेक्षा कमी वेगाने पिकास पाणी दिले जाते. मुख्यत्वे करून पाणी थेंबाथेंबाने अथवा सूक्ष्म धारेने दिले जाते.  ठिबक सिंचन पद्धतीचा अवलंब करण्यापूर्वी,जमिनीच्या  निरनिराळ्या प्रकारच्या जलधारणा शक्ती, वाफसा, तसेच  पाणी जिरण्याचा व जमिनीच्या पोकळीतून वाहण्याचा वेग इ. भौतिक गुणधर्माचा अभ्यास  करणे आवश्यक आहे. ठिबक सिंचनात महाराष्ट्र अग्रेसर असून संपूर्ण भारताच्या ६० टक्के ठिबक सिंचन एकट्या महाराष्ट्रात केले जाते. 

## **ठिबक सिंचनाच्या पद्धती**
पृष्ठभागावरील(ऑनलाईन)पद्धत, पृष्ठभागाअंतर्गत(इनलाईन) पद्धत, मायक्रो स्प्रिंकलर्स आणि मायक्रो जेट्स असे ठिबक सिंचनाचे मुख्यतः तीन प्रकार पडतात. 

पृष्ठभागावरील ठिबक सिंचनात सूक्ष्म नलिका, दाब नियंत्रण असणाऱ्या वा नसणाऱ्या तोट्या (ड्रिपर्स) आसतात. लॅटरलचे आत  दाब नियंत्रण ड्ड्रिपर्स पद्धतीची (इनलाईन) गरज असते. पृष्ठाभागांतर्गत पद्धतीत बायवॉल, टर्बोटेप, टायक्रुन, क्विनगील व पोटस पाईप या पद्धतींचा समावेश होतो. ठिबक सिंचन पद्धतीत मोटार व पंपसेट, मुख्य वाहिनी, उपवाहिनी, गाळण्या, नियंत्रण झडपा, ड्रिपर, लॅटरल, खत सयंत्र इत्यादी घटक असतात.

## **ठिबक सिंचनाचे मुख्य फायदे**
१. पाणी हे जमिनीला न देता पिकास दिले जाते.

२. वाफसा स्थिती कायम राहत असल्याने पिकाची वाढ जोमदार आणि सतत होते.

३. पिकाला रोजच अगर दिवसाआड अथवा गरजेनुसार पाणी दिले जाते.

४. मुळाच्या कार्यक्षेत्रात पाणी, माती, हवा यांचा नेहमी समन्वय साधला जातो.

५. पाणी कमीत कमी वेगाने दिले जाते. त्यामुळे ते मुळाच्या सभोवती जिरते. ठिबक सिंचनाच्या या गुणमुळे पिके चांगली जोमाने वाढतात व दर्जेदार पीक उत्पादन मिळते.

## **ठिबक सिंचनाचे अन्य फायदे **
१. ठिबक सिंचनाने गरजेनुसार पाणी दिल्याने झाडांच्या हरितद्रव्य तयार करण्याच्या क्रियेत खंड पडत नाही. त्यामुळे त्यांची वाढ जलद आणि जोमाने होते. पर्यायाने उत्पादन वाढते. उत्पादनात २० ते  २००% पर्यंत वाढ होते.

२. ठिबकने ३० ते ८०% पाण्यात बचत होते.

३. बचत झालेल्या पाण्याचा दुसऱ्या क्षेत्रात वापर करता येतो.

४. कमी अगर जास्त पाण्याचा ताण सोसावा लागत नाही.

५. दिवस-रात्र कधीही पिकांना पाणी देता येते.

६. ठिबकने सारख्या प्रमाणात पाणी दिले जात असल्याने पिकाची वाढ एकसारखी जोमाने आणि जलद होत राहते.

७. पाणी साठून राहत नाही.

८. पिके लवकर काढणीला येतात. त्यामुळे दुबार पिकाला फायद्याचे ठरते.

९. क्षारयुक्त जमिनीत ठिबकने पाणी दिले तरीही पिकांचे उत्पादन घेता येते.

१०. जमिनी खराब होत नाही.

११. चढ-उताराच्या जमिनी सपाट न करता ठिबकने लागवडीखाली आणता येतात.

१२. कोरडवाहू माळरानाच्या जमिनीत ठिबक सिंचनाखाली पिके घेऊन उत्पादन काढता येते.

१३. ठिबकने द्रवरूप खते देता येतात. खताचा १००% वापर होतो. खताच्या खर्चात ३०-३५% बचत होते. खताचा अपव्यय टळतो. पिकांना सम प्रमाणात खाते देता येतात. त्यामुळे खतांचा कार्यक्षम वापर होतो.

१४. जमिनीची धूप थांबते.

१५. निर्यातक्षम उत्पादनासाठी ठिबक सिंचन आवश्यकच आहे.
१६. २५-३०% उत्पन्नात वाढ होते

वर्ग:शेतीशास्त्र
अंकारा प्रांत

300 px|इवलेसे|अंकारा प्रांतामधील जिल्ह्यांचा विस्तृत नकाशा (तुर्की भाषा)
**अंकारा** (तुर्की: Ankara ili) हा तुर्कस्तान देशामधील एक प्रांत आहे. तुर्कस्तानच्या उत्तर-मध्य भागातील मध्य अनातोलिया प्रदेशामध्ये वसलेल्या ह्या प्रांताची लोकसंख्या सुमारे ५० लाख असून तुर्कस्तानची राष्ट्रीय राजधानी अंकारा ह्याच प्रांतामध्ये स्थित आहे.

## बाह्य दुवे 
* अधिकृत संकेतस्थळ
* पर्यटन

वर्ग:तुर्कस्तानचे प्रांत
*
इस्तंबूल प्रांत

300 px|इवलेसे|इस्तंबूल प्रांतामधील जिल्ह्यांचा विस्तृत नकाशा (तुर्की भाषा)
**इस्तंबूल** (तुर्की: İstanbul ili)  हा तुर्कस्तान देशामधील एक प्रांत आहे. तुर्कस्तानच्या वायव्य भागातील मार्मारा प्रदेशामध्ये वसलेल्या ह्या प्रांताच्या उत्तरेला काळा समुद्र व दक्षिणेकडे मार्माराचा समुद्र आहेत. बोस्फोरस ही सामुद्रधुनी इस्तंबूल प्रांताला युरोप व आशिया गटांमध्ये विभागते. इस्तंबूल हे तुर्कस्तानमधील सर्वात मोठे शहर ह्याच प्रांतात स्थित असून १.३८ कोटी लोकसंख्या असलेला इस्तंबूल प्रांत ह्या बाबतीत तुर्कस्तानमध्ये पहिल्या क्रमांकावर आहे.

## बाह्य दुवे
*अधिकृत संकेतस्थळ

वर्ग:तुर्कस्तानचे प्रांत
*
उदककर्बे

[thumb|[मिथेन या उदककर्ब पदार्थाचा रेणू]]

फक्त कर्ब आणि हायड्रोजन ] यांचे अणू असणारी  संयुगे म्हणजे उदककर्बे.  या संयुगांमध्ये तिसरे कोणतेही मूलद्रव्य नसते. पृथ्वीवर आढळणारी बहुतांशी उदककर्बे ही खनिज तेलात आढळतात. 

## हे सुद्धा पहा 
कर्बोदके

वर्ग:रसायनशास्त्र
वर्ग:भौतिकशास्त्र
संत तुकाराम (चित्रपट)

**संत तुकाराम** हा संत तुकाराम यांच्या जीवनावर आधारित मराठी चित्रपट आहे. संत तुकाराम हे महाराष्ट्रातील थोर संत होते. या चित्रपटाची निर्मिती इ.स. १९३६ मध्ये प्रभात फिल्म कंपनीच्या बॅनरखाली विष्णूपंत दामले आणि फत्तेलाल शेख यांनी केली. डिसेंबर १२, इ.स. १९३६ साली प्रदर्शित झालेल्या या चित्रपटाने अभूतपूर्व यश संपादित केले. या चित्रपटाचे प्रदर्शन सर्वप्रथम मुंबईच्या सेंट्रल सिनेमा येथे करण्यात आले. या चित्रपटात संत तुकाराम यांची भूमिका विष्णूपंत पागनीस यांनी साकारली. हा चित्रपट भारतात एकाच चित्रपटगृहात वर्षभर सुरू होता. हा त्या वेळचा एक उच्चांक होता. ५ व्या व्हेनिस चित्रपट उत्सवामध्ये या चित्रपटाला पारितोषिक प्रदान करण्यात आले. यानंतर संत तुकाराम यांच्या जीवनावर आधारित चित्रपटांची निर्मिती भारतातील अनेक भाषांमध्ये करण्यात आली.

वर्ग:इ.स. १९३६ मधील मराठी चित्रपट
इझ्मिर प्रांत

300 px|इवलेसे|इझ्मिर प्रांतामधील जिल्ह्यांचा विस्तृत नकाशा (तुर्की भाषा)
**इझ्मिर** (तुर्की: İzmir ili)  हा तुर्कस्तान देशामधील एक प्रांत आहे. तुर्कस्तानच्या पश्चिम भागातील एजियन समुद्रकिनाऱ्यावर एजियन प्रदेशामध्ये वसलेल्या ह्या प्रांताची लोकसंख्या ४० लाख आहे. इझ्मिर हे तुर्कस्तानमधील तिसऱ्या क्रमांकाचे मोठे शहर ह्याच प्रांतात स्थित आहे.

## बाह्य दुवे
*अधिकृत संकेतस्थळ
*पर्यटन

वर्ग:तुर्कस्तानचे प्रांत
*
टाकळी (निःसंदिग्धीकरण)

**टाकळी** या नावाची महाराष्ट्रात अनेक गावे आहेत.  त्यांतली काही ही अशी -

* टाकळी काझी : हे गाव अहमदगर जिल्ह्यात नगर तालुक्यात पाथर्डीजवळ आहे.
* टाकळी (कुंभकर्ण) : ही टाकळी परभणी जिल्ह्यातील परभणी तालुक्यात आहे.
* झिंगाबाई टाकळी : ही नागपूर शहराचा एक भाग आहे. (पहा - भनसाळी टाकळी )
* टाकळी ढोक :  उस्मानाबाद जिल्ह्यातील उस्मानाबाद तालुक्यातील गाव. टाकळी ढोक हा जिल्हा परिषदेचा एक मतदारसंघ आहे.
* टाकळी ढोकेश्वर : हे गाव अहमदनगर जिल्ह्यात राज्य महामार्ग ५०वर पारनेर आणि साकूर यांच्या दरम्यान आहे. (पहा -टाकळीभान)
* टाकळी (परांडा) : औरंगाबाद जिल्ह्यातील परांडा तालुक्यातले एक मोठे गाव.
* बार्शी टाकळी : हा अकोला जिल्ह्याचा एक तालुका आहे.  त्याच नावाचे गावही आहे.
* टाकळी बुद्रुक, जळगाव जिल्हा : 
* टाकळी खुर्द (नांदगाव) : हे गाव नाशिक जिल्ह्यात नांदगाव तालुक्यात आहे. (पहा - टाकळी समर्थांची)
* टाकळी (बें) : ही उस्मानाबाद तालुक्यात आहे. (बे = बेंबळी).
* बोबडे टाकळी : ही परभणी जिल्ह्यात आहे. या नावाचे पोस्ट ऑफिसही आहे.
* टाकळी भनसाळी : ही नागपूर शहरात आहे. याच नावाचे पोस्ट ऑफिसही आहे. (पहा - झिंगाबाई टाकळी )
* टाकळीभान : हे नेवासा आणि श्रीरामपूर यांच्यामध्ये वसलेले एक गाव आहे. (पहा -टाकळी ढोकेश्वर)
* टाकळी भिमा : हे गाव पुणे जिल्ह्यातील शिरूर तालुक्यात तळेगाव ढमढेरे या गावाजवळचे एक गाव आहे.
* टाकळी माळी : हे गाव औरंगाबाद जिल्ह्यातील औरंगाबाद तालुक्यात आहे. (पहा -टाकळी शिंपी/वैद्य)
* टाकळी लोणार : हे गाव अहमदनगर जिल्ह्यात श्रीगोंदा तालुक्यात आहे.
* टाकळी वैद्य : हे गाव औरंगाबाद जिल्ह्यातील औरंगाबाद तालुक्यात आहे.(पहा -टाकळी शिंपी/माळी)
* टाकळी शिंपी : हे गाव औरंगाबाद जिल्ह्यातील औरंगाबाद तालुक्यात आहे. (पहा -टाकळी वैद्य/माळी)
* टाकळी (समर्थांची) :  या टाकळीला समर्थ रामदासांची टाकळी असे म्हणतात.  नाशिक शहरातच नंदिनी नदीच्या तीरावर हे टाकळी नावाचे गाव आहे. या गावाला आगर टाकळी असेही म्हणतात (पहा -टाकळी बुर्द).
* टाकळी सिकंदर : हे सोलापूर जिल्ह्यात मोहोळ तालुक्यात आहे.
* सैनिक टाकळी : कोल्हापूर जिल्ह्यातील एक गाव.
* टाकळी हाजी : ही पुणे जिल्ह्यात शिरूर तालुक्यात आहे.  याच गावाजवळ जगप्रसिद्ध रांजणगावची कुंडे आहेत. जवळचे गाव मलठण. (मलठण नावाचे दुसरे एक गाव दौंड तालुक्यात आहे.)
टाकळी:  विट्ट्ल् रुक्मीनी मंदिर लातूर्  जिल्ह्यात आहे

वर्ग:महाराष्ट्र राज्यातील शहरे व गावे
वारकरी संप्रदाय अस्मिता संमेलन

पूर्व खानदेश **वारकरी संप्रदाय अस्मिता संमेलन** या नावाने भुसावळ तालुक्यातील कुऱ्हे पानाचे या गावी २४-३-२०१३ रोजी एक संमेलन भरले होते.  

महाराष्ट्र वारकरी महामंडळाचे अध्यक्ष व विठ्ठल रुक्मिणी मंदिर समिती, पंढरपूर विश्वस्त श्री ह.भ.प. प्रकाश महाराज जवंजाळ हे संमेलनाचे अध्यक्ष होते.  संमेलनाला प्रसिद्ध सरकारी वकील उज्ज्वल निकम यांसह अनेक प्रतिष्ठित व्यक्ती उपस्थित होत्या.

## हे सुद्धा पहा
* वारकरी संप्रदाय
*साहित्य संमेलने

वर्ग:मराठी साहित्य संमेलने
आयएनएस सुदर्शिनी

इवलेसे|right|180px|आय.एन.एस. सुदर्शिनी
**आय.एन.एस. सुदर्शिनी** ही भारतीय नौदलाची प्रशिक्षण नौका आहे. हिची निर्मिती गोवा शिपयार्ड ने केली आहे,

ही नौका आयएनएस तरंगिणीची जुळी नौका आहे.

## हे सुद्धा पहा
* आय.एन.एस. तरंगिणी

## संदर्भ आणि नोंदी 
वर्ग:भारतीय नौदलाची जहाजे
सी.ए.१२५

250px|इवलेसे|उजवे|सी.ए.१२५ प्रथिनाची रचना(चित्रातील नावे चिनी भाषेत आहेत)
**सी.ए.१२५**(कँसर ॲंटिजेन १२५) हे एक ग्लायकोप्रोटीन प्रकाराचे प्रथिने आहे. हे काही प्रकारच्या कर्करोगांत तपासण्यांत बायोमार्कर म्हणून वापरले जाते. या प्रथिनाचा शोध डॉ.रॉबर्ट बास्ट
डॉ.रॉबर्ट नॅप यांनी इ.स. १९८१ लावला. याचा वापर मुख्यत: बीजांडकोषाच्या कर्करोगाच्या रोगनिदानात केला जातो.

वर्ग:कर्करोग
वर्ग:विकिप्रकल्प वैद्यकशास्त्र
भारतीय सर्वसाधारण विमा निगम

**भारतीय सर्वसाधारण विमा निगम** ही सर्वसाधारण विमा क्षेत्रात अधिक पारदर्शकता यावी तसेच ग्राहकांना चांगली आणि विश्वासार्ह सेवा मिळावी यासाठी १९७३ साली स्थापना करण्यात आलेली नियामक संस्था आहे.

वर्ग:विमा
वर्ग:भारतातील सर्वसाधारण विमा कंपनी
नॅशनल इन्शुरन्स कंपनी

**नॅशनल इन्शुअरन्स कंपनी** ही भारतातली सर्वसाधारण विमा क्षेत्रातील कंपनी आहे. ती भारतीय सर्वसाधारण विमा निगमची उप  कंपनी आहे. हीची १९०६ साली कलकत्ता येथे स्थापना करण्यात आली. १९७२ साली हिचे राष्ट्रीयीकरण झाले.

वर्ग:भारतातील सर्वसाधारण विमा कंपनी
आकडी (व्याधी)

शरिरातील स्नायूंचे जोराने आणि पुन्हापुन्हा अनैच्छिक आकुंचन आणि प्रसरण होण्याच्या अवस्थेला आकडी म्हणतात. 

वर्ग:रोग
बुर्सा प्रांत

300 px|इवलेसे|बुर्सा प्रांतामधील जिल्ह्यांचा विस्तृत नकाशा (तुर्की भाषा)
**बुर्सा** (तुर्की: Bursa ili)  हा तुर्कस्तान देशामधील एक प्रांत आहे. तुर्कस्तानच्या वायव्य भागातील मार्माराच्या समुद्रकिनाऱ्यावर मार्मारा प्रदेशामध्ये वसलेल्या ह्या प्रांताची लोकसंख्या सुमारे २७ लाख आहे. बुर्सा हे तुर्कस्तानमधील मोठे शहर ह्याच प्रांतात स्थित आहे.

## बाह्य दुवे
*अधिकृत संकेतस्थळ
*पर्यटन

वर्ग:तुर्कस्तानचे प्रांत
*
आरोग्य विमा

**आरोग्य विमा** म्हणजे एखाद्या व्यक्‍तीस किमान २४ तास रुग्णालयात दाखल करावे लागल्यास त्यादरम्यान येणाऱ्या खर्चाची भरपाई मिळण्याची व्यवस्था होय. आरोग्य विमा हा फायद्यासाठी नसून भरपाईसाठी असतो. 

वर्ग:विमा
सर्वसाधारण विमा

**सर्वसाधारण विमा** म्हणजे  अपघात, त्यामुळे येणारे अपंगत्व, मृत्यू, मालमत्तेचे होणारे नुकसान, नैसर्गिक आपत्ती, शेती व पूरक व्यवसाय यातील आर्थिक तोटे आणि नुकसानापासून बचाव करण्यासाठी उपयक्त विमा होय.

वर्ग:विमा
बजाज अलायन्स सर्वसाधारण विमा कंपनी

**बजाज अलायन्स सर्वसाधारण विमा कंपनी**  ही भारतातली सर्वसाधारण विमा क्षेत्रातील खाजगी कंपनी आहे. हीची २००१ साली स्थापना करण्यात आली. ही बजाज व अलायन्स एस. इ या जर्मनीतील कंपनीची संयुक्त कंपनी आहे.

वर्ग:भारतातील सर्वसाधारण विमा कंपनी
मल्हार (निःसंदिग्धीकरण)

*देवता
**मल्हारी मार्तंड (खंडोबा) - (एक देवता)

*संगीत
**राग मल्हार - (भारतीय अभिजात संगीतातील राग.)
*व्यक्ति
**मल्हारराव होळकर -(मराठा साम्राज्यात छ.शिवाजी काळात स्वराज्यातील मावळप्रांताचे पहिले सुभेदार;पेशवेकाळात कर्तबगारीच्या बळावर  इंदूर संस्थान/जहागिर प्राप्त(स्थापन) केली.)

*किल्ले
**मल्हारगड - (सोनेरी येथील (सासवड जि.पुणे) मराठा साम्राज्यात बांधला गेलेला शेवटचा  किल्ला. ( इ.स. १७५७ ते १७६०) )
एचडीएफसी आरगो सर्वसाधारण विमा कंपनी

**एचडीएफसी आरगो सर्वसाधारण विमा कंपनी** ही भारतातली सर्वसाधारण विमा क्षेत्रातील खाजगी कंपनी आहे. ही भारतातील हाउसिंग डेव्हलपमेन्ट अँड फायनान्स कॉर्पोरेशन व जर्मनीतील म्युनिक आर इ या कंपनींची संयुक्त कंपनी आहे.

वर्ग:भारतातील सर्वसाधारण विमा कंपनी
इफको तोक्यो सर्वसाधारण विमा कंपनी

**इफको तोक्यो सर्वसाधारण विमा कंपनी** ही भारतातली सर्वसाधारण विमा क्षेत्रातील खाजगी कंपनी आहे. हीची ४ डिसेंबर २००० रोजी स्थापना करण्यात आली. ही इफको व तोक्यो मरिन या जपानी कंपनीची संयुक्त कंपनी आहे.

वर्ग:भारतातील सर्वसाधारण विमा कंपनी
टाटा एआयजी सर्वसाधारण विमा कंपनी

**टाटा एआयजी सर्वसाधारण विमा कंपनी** ही भारतातली सर्वसाधारण विमा क्षेत्रातील खाजगी कंपनी आहे. ही भारतातील टाटा उद्योगसमूह व अमेरिकेतील अमेरिकन इंटरनॅशनल ग्रुप (AIG) यांची संयुक्त कंपनी आहे. हीची २००१ साली स्थापना करण्यात आली.

वर्ग:टाटा उद्योगसमूह
वर्ग:भारतातील सर्वसाधारण विमा कंपनी
रॉयल सुंदरम सर्वसाधारण विमा कंपनी

**रॉयल सुंदरम सर्वसाधारण विमा कंपनी** ही भारतातली सर्वसाधारण विमा क्षेत्रातील खाजगी कंपनी आहे.  ही भारतातील सुंदरम फाइनेंस व इंग्लंडमधील आर एस ए ग्रुप यांची संयुक्त कंपनी आहे. 

वर्ग:भारतातील सर्वसाधारण विमा कंपनी
अपोलो म्युनिक हेल्थ इन्शुरन्स कंपनी

**अपोलो म्युनिक हेल्थ इन्शुअरन्स कंपनी**  ही भारतातील आरोग्य विमा व्यवसायातील खाजगी कंपनी आहे. ही भारतातील अपोलो हॉस्पीटल व  जर्मनीतील म्युनिक आर इ या कंपनींची संयुक्त कंपनी आहे. 

वर्ग:भारतातील आरोग्य विमा कंपनी
भारती एक्सा सर्वसाधारण विमा कंपनी

**भारती एक्सा सर्वसाधारण विमा कंपनी** ही भारतातली सर्वसाधारण विमा क्षेत्रातील खाजगी कंपनी आहे.

वर्ग:भारतातील सर्वसाधारण विमा कंपनी
भारतीय कृषी विमा कंपनी

**भारतीय कृषी विमा कंपनी** ही भारत सरकारने  राष्ट्रीय कृषि विमा योजनांची अंमलबजावणी करण्यासाठी स्थापन केलीली विमा कंपनी आहे. ही कंपनी अंदाजे ५०० जिल्हयात शेती आणि इतर संबंधित विषयांसाठी विमा योजना तयार करून त्यांची अंमलबजावणी करते. हीची स्थापना २० डिसेंबर २००२ रोजी करण्यात आली. या कंपनीचे भागभांडवल  रु. २०० कोटी आहे. या कंपनीसाठी भारतीय सर्वसाधारण विमा निगम, राष्ट्रीय शेती व ग्रामीण विकास बँक, नॅशनल इन्शुअरन्स कंपनी, न्यू इंडिया इन्शुअरन्स कंपनी, ओरिएंटल इन्शुअरन्स कंपनी आणि युनायटेड इंडिया इन्शुअरन्स कंपनी यांनी एकत्र भागभांडवलाची उभारणी केलेली आहे.

* 

वर्ग:भारतातील कृषि विमा कंपनी
जनश्री विमा योजना

**जनश्री विमा योजना** ही बांधकाम कामगार, घरेलू कामगार व असंघटीत कामगारांसाठी भारत सरकारची  विमा योजना आहे.

वर्ग:भारत सरकार प्रायोजित विमा योजना